Charlie Drake

**Charles Edward Springall** () var ein engelsk komikar, skodespelar, songar og skribent kjend under artistnamnet **Charlie Drake**.

Drake var kjend for å vera kort (5' 1"/155&nbsp;cm), ha krøllete raudt hår og vera glad i slapstick. Han var populær blant barn, og blei nasjonalt kjend for uttrykket «Hello, my darlings!».

## Liv og virker
Charles Edward Springall var fødd i Elephant and Castle i Southwark i Sør-London. Han tok jentenamnet til mora som artistnamn.

### Komikk og skodespel
Drake opptredde for fyrste gong då han var åtte. Etter å ha forlate skulen byrja han turnera på arbeidarklubbar (working men's club). Etter å ha vore i Royal Air Force under andre verdskrigen, blei Drake profesjonell underhaldar og debuterte på fjernsyn i *The Centre Show* i 1953. Han gjekk så saman med ein kamerat frå krigen, Jack Edwardes, om å bli eit underhaldningspar med namnet Mick and Montmorency. I 1954 opptredde han med Bob Monkhouse og Denis Goodwin i eit sketsjprogram på BBC Television Service, *Fast and Loose*.

Han opptredde i fjernsynsprogramma *Laughter in Store* (1957), *Drake's Progress* (1957–58), *Charlie Drake In…* (1958 til 1960) og *The Charlie Drake Show* (1960 til 1961), der opningsfrasen hans «Hello, my darlings!» blei særleg hugsa.

Drake vende tilbake til fjernsynet i 1963 med *The Charlie Drake Show*, eit samleprogram som han vann ein pris for ved Montreux-festivalen i 1968. Hovudinnslaget i dette programmet var ein lang sketsj med eit orkerster som framfører 1812-ouverturen, der Drake ser ut til å spela alle instrumenta og dirigera stykket. I ein scene skal han spela triangel og ventar på tur til å slå - ein sjanse han missar.

Andre program var *Who Is Sylvia?* (1967) *Slapstick and Old Lace* (1971) og den lovprisa *The Worker* (1965 til 1970).

Drake spelte òg i fire filmar — *Sands of the Desert* (1960), *Petticoat Pirates* (1961), *The Cracksman* (1963) og *Mister Ten Per Cent* (1967).

### Musikk
Drake spelte inn fleire album, dei fleste av dei produrte av George Martin for platemerket Parlophone. Den fyrste, «Splish Splash», var ein coverversjon av ein rock and roll-song opphavleg spelt inn av Bobby Darin, og kom inn på topp ti-lista UK Singles Chart, der han nådde 7. plassen i 1958. I 1961 blei «My Boomerang Won't Come Back» ein middels listesuksess i Storbritannia (14. plassen) og ein redigert, meir politisk korrwekt versjon (med eit ord overdubba) nådde 21. plassen i USA. «Mr. Custer» nådde 12. plassen i Storbritannia.

I 1972 spelte Drake inn den humoristiske songen «Puckwudgie» på Columbia records. Han viste til eit monster på 2-3-fot (61-91 cm) frå  wampanoag-folkeminne. Denne nådde 47. plassen på BBC Top 50 tidleg i  1972.

I 1976, etter at han hadde forlate Genesis, produserte Peter Gabriel singelen «You Never Know» for Drake (UK Charisma). Denne nådde ikkje høgt på listene.

### Seinare karriere
Drake blei seriøs skodespelar på 1980-talet, og fekk gode meldingar for rolla si som Touchstone i *[[As You Like It]]* av Shakespeare ved Ludlow-festivalen, og ein pris for rolla si i Harold Pinter-stykket *The Caretaker* ved Royal Exchange i Manchester, der han spelte med Michael Angelis. Drake spelte også Smallweed i BBC-innspelinga av *[[Bleak House (1985)|Bleak House]]* (1985), og i *Filipina Dreamgirls*, ein fjernsynsfilm for BBC. Den siste sceneopptredenen hans var saman med Jim Davidson i *Sinderella*, ein pantomimeversjon av Oskepott-soga (Cinderella), som Baron Hard-on.

## Privatliv
Drake var gift to gonger. Han var gift med Heather Barnes frå 1953 til 1971, og dei hadde tre søner. I 1976 gifta Drake seg med Elaine Bird, men ekteskapet blei oppløyst i 1984.

## Utgjevingar

### Singlar

* Splish Splash / Hello My Darlings (1958) UK No. 7
* Volare / Itchy Twitchy Feeling (1958) UK No. 28
* Tom Thumb's Tune / Goggle Eye Ghee (1958)
* Sea Cruise / Starkle Starkle Little Twink (1959)
* Naughty / Old Mr Shadow (1960)
* Mr. Custer / Glow Worm (1960) UK No. 12
* My Boomerang Won't Come Back / She's My Girl (1961) UK No. 14 ; US #21; Australia No. 1
* Tanglefoot / Drake's Progress (1962)
* I Bent My Assegai / Sweet Freddy Green (1962)
* I've Lost The End of My Yodel / I Can, Can't I (1963)
* I'm Too Heavy for the Light Brigade / The Reluctant Tight-Rope Walker (1964)
* Charles Drake 007 / Bumpanology (1964)
* Only A Working Man / I'm A Boy (1965)
* Don't Trim My Wick / Birds (1966)
* Who Is Sylvia / I Wanna Be a Group (1967)
* Puckwudgie / Toffee and Tears (1972) UK No. 47
* Someone opened the Watergate and they all got wet / 'Ello Erf (1973)
* You Never Know / I'm Big Enough for Me (1976) (produsert av Peter Gabriel)
* Super Punk (1976) (spoof record)

## Filmar

## Kjelder

**Denne artikkelen bygger på «[[:en:Charlie Drake|Charlie Drake]]» frå ,  den 19. desember 2021.*